Edmund Neupert

Carl Fredrik Edmund Neupert (1842–1888) var en norsk pianist og komponist.

 Biografi 
Hans far Hermann Neupert ble født inn i en adelig tysk familie i Schleswig, og kom til Christiania som ung mann. Der drev han musikkhandel, og underviste i klaverspill.Morgenbladet 26. februar 1882

Edmund Neupert var lærer ved Sternsches Konservatorium i Berlin årene 1866-68. Deretter reiste han til København, der han hadde en lærerstilling ved byens konservatorium i to år. I 1881 dro han til Moskva, og året etter flyttet han til Christiania hvor han underviste ved en pianoskole for barn. I 1883 bodde han i New York. Hanvar ansett for å være en formidabel pianist og klaverpedagog, ofte sammenlignet med Franz Liszt. 

Neupert samarbeidet med Edvard Grieg under arbeidet med klaverkonserten i a-moll som Grieg tilegnet ham. Neupert var solist ved uroppføringenGrinde, Nils: «Edmund Neupert» i Norsk biografisk leksikon på snl.no. Hentet 3. juli 2024 fra  med Det Kongelige Kapel dirigert av Holger Simon Paulli (1810-91)Andersen, Rune J.: «Holger Simon Paulli» i Store norske leksikon på snl.no. Hentet 3. juli 2024 fra  i Casino Store Sal i København, 3. april 1869. Klaveret benyttet denne kvelden var utlånt av Anton Rubinstein, som selv var til stede under konserten. Grieg selv var forhindret i å komme. Neupert var også dedisert den andre utgaven av konserten.

Neupert giftet seg med Hilda Bergh og bosatte seg i Oscars gate 2 i Christiania. Hildas småkomposisjoner er i dag glemt, men var svært populære i samtiden. Hildas søster var mor til romansesangerinnen Cally Monrad som tok opp flere av mosterens sanger på sitt repertoar. Bodil Stenseth: Sangerinnen (s. 27-28) Av Neuperts komposisjoner er spesielt de 24 Concert-Etüden og de 24 Octav-Etüden høyt verdsatt. 

I 1880 takket Neupert ja til brødrene Anton og Nikolai Rubinsteins tilbud om et professorat i klaverspill ved musikkonservatoriet i Moskva. Her ble han ønsket velkommen, men våren 1881 ble tsar Aleksander 2. drept i et attentat, og forholdene i Russland så urovekkende at Neupert besluttet å returnere til Norge.Grinde, Nils: «Edmund Neupert» i Norsk biografisk leksikon på snl.no. Hentet 2. juli 2024 fra   

Hans sang «Syng meg hjem» var svært populær, og Bjørnstjerne Bjørnson skrev tekst som en hyllest da han hørte at han var død i USA, der første vers var:
Syng meg hjem, hvis I kan.
Jeg vil dø i mitt land,
syng meg hjem
syng meg frem!
Jeg vil dø i et syn
av dets blåhvite bryn,
av dets jord
hos min mor.Bodil Stenseth: Sangerinnen (s. 62)  

Neupert er gravlagt på Vår Frelsers gravlund i Oslo.

 Bildegalleri 

 Referanser 

 Eksterne lenker 
 Death of a Noted Pianist, nekrolog på trykk i The New York Times, 24. juni 1888

Kategori:Norske klassiske pianister
Kategori:Norske komponister
Kategori:Personer begravet på Vår Frelsers gravlund
Kategori:Personer fra Oslo